Κοινή πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 314/2004 του Συμβουλίου για περιοριστικά μέτρα κατά της Ζιμπάμπουε /* JOIN/2013/05 final - 2013/0094 (NLE) */





ΑΙΤΙΟΛΟΓΙΚΗ ΕΚΘΕΣΗ (1) Ο κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε[1] θέτει σε εφαρμογή ορισμένα περιοριστικά μέτρα που προβλέπει η απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε[2], περιλαμβανομένης της δέσμευσης κεφαλαίων και οικονομικών πόρων ορισμένων φυσικών ή νομικών προσώπων, οντοτήτων και φορέων. (2) Στις 23 Ιουλίου 2012 και στις 18 Φεβρουαρίου 2013, το Συμβούλιο διατύπωσε το συμπέρασμα ότι ένα ειρηνικό και αξιόπιστο συνταγματικό δημοψήφισμα στη Ζιμπάμπουε θα αποτελούσε σημαντικό ορόσημο για την προετοιμασία δημοκρατικών εκλογών, το οποίο θα δικαιολογούσε την άμεση αναστολή της πλειονότητας όλων των εναπομενόντων στοχοθετημένων περιοριστικών μέτρων που η ΕΕ έχει λάβει εις βάρος φυσικών προσώπων και οντοτήτων. (3) Με γνώμονα την έκβαση του συνταγματικού δημοψηφίσματος που διεξήχθη στη Ζιμπάμπουε στις 16 Μαρτίου 2013, το Συμβούλιο αποφάσισε να αναστείλει την απαγόρευση των ταξιδίων και τη δέσμευση περιουσιακών στοιχείων που ίσχυαν ως προς την πλειονότητα των φυσικών προσώπων και οντοτήτων που καθορίζονται στο παράρτημα I της απόφασης 2011/101/ΚΕΠΠΑ. Η αναστολή δεν θα ισχύει ως προς δέκα φυσικά πρόσωπα και δύο οντότητες, με γνώμονα το γεγονός ότι επιτελούν καίριο ρόλο για τη λειτουργία του τομέα της ασφάλειας και φέρουν αυξημένη ευθύνη για τη διασφάλιση ειρηνικών και δημοκρατικών εκλογών, οι οποίες προβλέπεται να διεξαχθούν στο εγγύς μέλλον. (4) Είναι αναγκαίο να επικαιροποιηθεί ο κανονισμός (ΕΕ) αριθ. 314/2004 του Συμβουλίου αναλόγως. (5) Ορισμένα από τα εν λόγω μέτρα εφαρμόζονται σε επίπεδο Ένωσης και, συνεπώς, για την εφαρμογή τους απαιτούνται περαιτέρω ενέργειες από μέρους της Ένωσης. 2013/0094 (NLE) Κοινή πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 314/2004 του Συμβουλίου για περιοριστικά μέτρα κατά της Ζιμπάμπουε ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215, Έχοντας υπόψη την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, Εκτιμώντας τα ακόλουθα: (1) Ο κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε[3] θέτει σε εφαρμογή ορισμένα μέτρα που προβλέπει η απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε[4], περιλαμβανομένης της δέσμευσης κεφαλαίων και οικονομικών πόρων ορισμένων φυσικών ή νομικών προσώπων, οντοτήτων και φορέων. (2) Στις 23 Ιουλίου 2012 και στις 18 Φεβρουαρίου 2013, το Συμβούλιο διατύπωσε το συμπέρασμα ότι ένα ειρηνικό και αξιόπιστο συνταγματικό δημοψήφισμα στη Ζιμπάμπουε θα αποτελούσε σημαντικό ορόσημο για την προετοιμασία δημοκρατικών εκλογών, το οποίο θα δικαιολογούσε την άμεση αναστολή της πλειονότητας όλων των εναπομενόντων στοχοθετημένων περιοριστικών μέτρων που η ΕΕ έχει λάβει εις βάρος φυσικών προσώπων και οντοτήτων. (3) Με γνώμονα την έκβαση του συνταγματικού δημοψηφίσματος που διεξήχθη στη Ζιμπάμπουε στις 16 Μαρτίου 2013, το Συμβούλιο αποφάσισε να αναστείλει την απαγόρευση των ταξιδίων και τη δέσμευση περιουσιακών στοιχείων που ίσχυαν ως προς την πλειονότητα των φυσικών προσώπων και οντοτήτων που καθορίζονται στο παράρτημα I της απόφασης 2011/101/ΚΕΠΠΑ. (4) Ορισμένα από τα μέτρα αυτά εμπίπτουν στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, επομένως, προκειμένου ιδίως να εξασφαλισθεί η ομοιόμορφη εφαρμογή τους από τους οικονομικούς φορείς σε όλα τα κράτη μέλη, είναι αναγκαία η θέσπιση νομοθεσίας σε επίπεδο Ένωσης σχετικά με την εφαρμογή τους. (5) Ως εκ τούτου, ο κανονισμός (ΕΚ) αριθ. 314/2004 θα πρέπει να τροποποιηθεί αναλόγως. (6) Ο παρών κανονισμός πρέπει να τεθεί σε ισχύ την ημέρα που έπεται της ημερομηνίας δημοσίευσής του, ώστε να διασφαλιστεί η αποτελεσματικότητα των μέτρων που προβλέπονται σε αυτόν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 O κανονισμός (ΕΚ) αριθ. 314/2004 τροποποιείται ως εξής: Η εφαρμογή του άρθρου 6 του κανονισμού (ΕΚ) αριθ. 314/2004 αναστέλλεται έως τις 20 Φεβρουαρίου 2014 όσον αφορά τα πρόσωπα και τις οντότητες που απαριθμούνται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος ΠΑΡΑΡΤΗΜΑ I. Φυσικά πρόσωπα || Ονοματεπώνυμο (και τυχόν ψευδώνυμα) (1) Abu Basutu, Titus Mehliswa Johna (2) Buka (άλλως Bhuka), Flora (3) Bvudzijena, Wayne (4) Charamba, George (5) Chidarikire, Faber Edmund (6) Chigwedere, Aeneas Soko (7) Chihota, Phineas (8) Chinamasa, Patrick Anthony (9) Chindori-Chininga, Edward Takaruza (10) Chinotimba, Joseph (11) Chipwere Augustine (12) Chombo, Ignatius Morgan Chiminya (13) Dinha, Martin (14) Goche, Nicholas Tasunungurwa (15) Gono, Gideon (16) Gurira, Cephas T. (17) Gwekwerere, Stephen (άλλως Steven) (18) Kachepa, Newton (19) Karakadzai, Mike Tichafa (20) Kasukuwere, Saviour (21) Kazangarare, Jawet (22) Khumalo, Sibangumuzi (23) Kunonga, Nolbert (άλλως Nobert) (24) Kwainona, Martin (25) Langa, Andrew (26) Mabunda, Musarashana (27) Machaya, Jason (άλλως Jaison) Max Kokerai (28) Made, Joseph Mtakwese (29) Madzongwe, Edna (άλλως Edina) (30) Maluleke, Titus (31) Mangwana, Paul Munyaradzi (32) Marumahoko, Reuben (33) Masuku, Angeline (34) Mathema, Cain Ginyilitshe Ndabazekhaya (35) Mathuthu, Thokozile (άλλως Sithokozile) (36) Matibiri, Innocent Tonderai (37) Matiza, Joel Biggie (38) Matonga, Brighton (άλλως Bright) (39) Mhandu, Cairo (άλλως Kairo) (40) Mhonda, Fidellis (41) Midzi, Amos Bernard (Mugenva) (42) Mnangagwa, Emmerson Dambudzo (43) Mohadi, Kembo Campbell Dugishi (44) Moyo, Jonathan Nathaniel (45) Moyo, Sibusio Bussie (46) Moyo, Simon Khaya (47) Mpofu, Obert Moses (48) Muchena, Henry (49) Muchena, Olivia Nyembesi (άλλως Nyembezi) (50) Muchinguri, Oppah Chamu Zvipange (51) Mudede, Tobaiwa (άλλως Tonneth) (52) Mujuru, Joyce Teurai Ropa (53) Mumbengegwi, Simbarashe Simbanenduku (54) Murerwa, Herbert Muchemwa (55) Musariri, Munyaradzi (56) Mushohwe, Christopher Chindoti (57) Mutezo, Munacho Thomas Alvar (58) Mutinhiri, Ambros (άλλως Ambrose) (59) Mzembi, Walter (60) Mzilikazi, Morgan S. (61) Nguni, Sylvester Robert (62) Nhema, Francis Chenayimoyo Dunstan (63) Nyanhongo, Magadzire Hubert (64) Nyoni, Sithembiso Gile Glad (65) Rugeje, Engelbert Abel (66) Rungani, Victor Tapiwa Chashe (67) Sakupwanya, Stanley Urayayi (68) Savanhu, Tendai (69) Sekeramayi, Sydney (άλλως Sidney) Tigere (70) Sekeremayi, Lovemore (71) Shamu, Webster Kotiwani (72) Shamuyarira, Nathan Marwirakuwa (73) Shungu, Etherton (74) Sibanda, Chris (75) Sibanda, Misheck Julius Mpande (76) Sigauke, David (77) Sikosana, (άλλως Sikhosana), Absolom (78) Tarumbwa, Nathaniel Charles (79) Tomana, Johannes (80) Veterai, Edmore (81) Zimondi, Paradzai Willings II. Οντότητες || Επωνυμία (1) Cold Comfort Farm Trust Co-operative (2) Comoil (PVT) Ltd (3) Famba Safaris (4) Jongwe Printing and Publishing Company (PVT) Ltd (άλλως Jongwe Printing and Publishing Co., άλλως Jongwe Printing and Publishing Company) (5) M & S Syndicate (PVT) Ltd (6) OSLEG Ltd (άλλως Operation Sovereign Legitimacy) (7) Swift Investments (PVT) Ltd (8) Zidco Holdings (άλλως Zidco Holdings (PVT) Ltd) [1] ΕΕ L 55 της 24.2.2004, σ. 1. [2] ΕΕ L 42 της 16.2.2011, σσ. 6-23. [3] ΕΕ L 55 της 24.2.2004, σ. 1. [4] ΕΕ L 42 της 16.2.2011, σσ. 6-23.